Saatekülaline õpetab, kuidas üleloomulikult Jumalat ülistada.
See on ainus tõeline ülistus. Oled just selleks loodud.
Koged atmosfääri, mis valitses algselt Eedeni aias.
See on piibellikult normaalne.
Kas on olemas üleloomulik meile tundmatu maailm?
Kas on elu pärast surma?
Kas inglid on olemas?
Kas me saame unenägudes taevaseid sõnumeid?
Kas me saame avada iidseid üleloomulikke saladusi?
Kas tervenemisimed on tõelised?
Sid Roth on 35 aastat uurinud üleloomulikku maailma.
Ole koos Sidiga saates: "See on üleloomulik!"
Tere tulemast minu maailma, kus üleloomulik on tavapärane.
Armastan väga hingata puhast Taeva õhku.
See on tervendav, tervislik ja imeline.
Muide, keegi saab just praegu kuuljaks, Jeesuse nimel.
Saatekülaline Kerry Kirkwood ei ole siin saates esimest korda.
Tundsin huvi, kuidas tal nii eri teemadel alati uued ilmutused on.
Ta vastas: "Väga lihtne, Sid. Olen Jumala ülistaja."
Ütlesin: "Soovin mõista, kuidas sa ülistad."
Kerry, mu huvil on olemas põhjus. 70-ndatel hakkasin uskuma Messiat.
Sel ajal tegutses üks väga edukas ärimees, kes kõneles rühmale
Täisevangeelsed ärimehed. Tal oli 12 milj. dollari väärtuses firmasid.
See avaldas mulle kui noorele kristlasest juudile muljet.
Vaatasin talle alt üles. Ta ütles: "Saladus on lihtne ja kõigi jaoks.
Igal hommikul tõusen üles ja ülistan Jumalat."
Kuid midagi jäi tal ütlemata, vähemalt minu jaoks.
Tore, et ta igal hommikul Jumalat ülistab, aga mis see ülistus on?
Ja ülistus ei piirdu vaid hommikuga. Sina ütlesid mulle, et kui on olemas
üks saladus ilmutuste ja võiduka elu jaoks koos Jumalaga,
siis peitub see selles, et oled Jumala ülistaja. Mis on ülistus?
Ülistus ei ole kindlasti vaid laulmine. Sageli ütleme pühapäeval
kirikus, et nüüd laulame.
Joh 9:31 ütleb: "Kui keegi on ülistaja, siis seda ta kuuleb."
Jumal ei kuule patuseid, kui nad vaid hüüavad. Ta kuuleb
ülistajat, kreeka k sõna proskuneo tähendab "kummardama, suudlema,
imetlema." - Võtad seda otseselt?
Jah, ülistus ei ole metafoor. Ma ei ülista seepärast, et käin kirikus.
See on Issanda austamine ja õnnistamine ilmutuse kaudu,
sest ülistus saab alguse Jumalast, mitte meist.
Selles on sügavus. Kuulsid ta sõnu? Ülistus algab Jumalast, mitte meist.
Miks nii? - Hesekiel 47 on Hesekieli nägemus jõest, mis algab troonisaali
läve alt ja muutub aina sügavamaks.
Ka ülistus on liikumine. Kuhu see jõgi jõuab, seal on tervenemine.
Ja kõik virgub ellu.
Jah. Piibel ütleb, et oleme puud, mis on istutatud veeojade äärde.
Näen ülistust kui liikumist, mitte paigalseisu. See algab Jumalast.
Ta otsib südameid, kuhu ülistus tuua.
Joh 4 ptk räägib Jeesus naisele kaevul: "Tuleb tund, mil te ei
kummarda Jeruusalemmas, Samaarias, Siioni ega Gerizimi mäel."
Asukoht ega viisid pole tähtsad. "Nad kummardavad vaimus ja tões."
Püha Vaim on Tõe Vaim. Vajan ülistuseks Tõe Vaimu, kes
juhib mind ülistusse. See ei ole lemmiklaulude laulmine.
Püha Vaim tuleb ja ütleb: "Ma võtan Tema omast ja ilmutan sulle."
Ta ilmutab, millist ülistust Isa mult ootab. Seega ei pea ma enam
ise mõtlema ja ära arvama, mida öelda, kas tänada tänase eest vms.
See lähtub Jumala südamest ja voolab meisse.
Heebr 13 ütleb: "Viigem siis tema kaudu alati Jumalale kiitusohvrit."
Su tütar oli väga haige ja ülistuse kaudu tuli tervis. Räägi sellest.
Olin noor pastor, minu tütar oli vaid mõnenädalane.
Kolisime just kohta, kus pidin pastoriks hakkama. Teel sinna
ütles Issand: "Olen Jumal, su Ravija. Kui teenid seal, siis
hoolitsen mina su pere eest. Sul ei ole millestki puudust. Varustan
sind kõigega ja olen su Ravija." Mõni nädal hiljem hakkas tütar
keset ööd piinava valu pärast nutma. Noore isana olin väga mures.
Mis temaga on? - Ei tea. - Peame haiglasse minema.
Läksime arsti juurde. Selgus, et tema kõrvad olid nii tugevas
põletikus, et vaja oli operatsiooni. Õhtul enne seda tuletasin Jumalale
meie lepingut meelde: "Sina oled Issand, kes peab meeles oma lepingut
ja on armuline. Ma vajan armu. Sa oled mu ravija." Palumise asemel
seisin ma tõotusel, ülistasin Teda kui Jehoova Raphat, mu tervendajat.
Kuulutasin Tema nime ülistuses, kiitsin Tema nime.
Hommikul andsime tütre operatsiooni- õe kätte. 30 min pärast tuli
ta tagasi ja ütles: "Arst vaatas ta läbi, tegime röntgeni - see ei ole
sama laps, kelle eile siia tõite. Ta on terve. Viige oma laps koju."
Nii imeline! Su sõnade ajal sain aga tunnetusesõna.
Need, kellel on hingamisraskused, tervenevad Jeshua, Jeesuse nimel.
Kõik allergiad kaovad Jeesuse nimel.
Sina aga ära kao kuskile! Varsti kuuled, kuidas olla oma elustiili
poolest ülistaja. Selleks oled sa loodud. Pole ime, et siiani
on sul midagi puudu olnud. Jää meiega.
Kas teadsid, et ülistus on võti läbimurdeks, tervenemiseks ja
üleloomulikuks varustatuseks?
Peagi kuuled Kerry Kirkwoodi väelist ilmutust ülistusest.
Naaseme varsti saatesse.
Sid Roth on leidnud üleilmse ärkamise võtme.
Jeesus on lammutanud juute ja paganaid eraldava vaheseina.
Juutideni jõuab imede ja tunnustähtede kaudu.
Meie kodulehekülg varustab usklikke üleloomulikult tegutsema
ja mõistma Iisraeli sündmusi ning koguduse juudi juuri.
Külasta lehekülge: www.sidroth.org
Naaseme saatesse: "See on üleloomulik!"
Siin Sid Roth ja Kerry Kirkwood.
Kerry, kas ülistuses on üleloomulik kaitse?
Jah, psalm 91 ütleb: "Kes viibib". "Viibima" tähendab siin salmis
"telki üles seadma". Sa ei käi sisse-välja, vaid see on elustiil.
"Kes kõigeväelise varju all viibib" või Jumala kaitse all elab.
Siin on kaitse. Ülistus ei kesta vaid mõni hetk, vaid see on elustiil.
Ülistajad on Jumala varju all, Ta käib koos nendega, kaitseb neid,
sest nad ülistavad Jumalat ja Tema saadab neile kaitse.
Ilm 11: "Mõõda ära Jumala tempel ja altar ning need, kes seal kummardavad!"
Nii et ülistust isegi mõõdetakse!
Too näide sellest, kuidas ülistus on sind kaitsnud?
Õpetasin ühes väikeses kirikus Costa Ricas Thiago linnas.
Minu jutluse ajal tuli üks mees kiriku poole.
Tal oli käes hiigelsuur umbes 5-liitrine õllepudel.
Ta jõudis ukseni, proovis ukseavast läbi tulla, aga kuidagi ei saanud.
Ta hakkas hispaania keeles tänitama, sain aru, et ta oli minu peale tige
ja talle ei meeldinud, et seal olen. Siis tõstis ta õllepudeli,
et mind visata. Hakkasin Jumalat ülistama ja tänama.
Sa ei tõmbunud kõrvale? - Ei, see polnud võimalik, ruumi oli nii vähe.
Mu tõlk küsis: "Näed seda?" Ülistasime Issandat ja näitasin
käega mehe poole ja ütlesin: "Sul on takistus ees - sa ei saa
edasi, sest sa ei ole ülistaja."
Sinu õpetuse järgi on ülistuse vastand nurisemine. Selgita seda.
Jah, Jumal ei salli nurisemist. Maa neelas 3000 inimest, kes kõrbes
nurisesid. Sa süüdistad Jumalat: "Sa ei hoolitse minust eest hästi."
Issandat ülistades aga austame Teda ja kuulutame seda, kes Ta on
ja kõiki Tema omadusi. Selline teguviis vabastab nõustumise.
Kas kaks kõnnivad koos, ilma et oleksid ühel nõul?
Jumalat ülistades väljendame nõusolekut. Tõe Vaim juhatab meid,
kui me kuulutame seda, kes Tema on.
Mis juhtub, kui nuriseme?
Me tühistame selle, mida Jumalalt ootame. Allikast ei saa korraga
tulla nii soolast kui magedat vett. Jaakobus ütleb:"kaksipidine mees
ei saa midagi Issandalt, sest ta on ebakindel kõigil oma teedel."
Sa ütled, et ülistus on isetus?
Jah. Kui ülistame ilmutuse kaudu, ei lähtu me oma soovist ja sellest,
et kui midagi annan, saan midagi vastu. Jeesus ütles naisele kaevul:
"Teie (samaarlased) kummardate, mida te ei tea, meie (juudid) kummardame,
mida teame." Teame, sest ülistame ilmutuse läbi, mis näitab, kes Ta on.
Me ei ülista seetõttu, et tahame midagi. See on armastuse osadus,
mis põhineb lepingul. Ülistus on lepingukogemus Jumalaga.
Väga oluline on ka see, et ülistus on dialoog. See on kahesuunaline,
mitte ühesuunaline liin, kus kuuled vaid ennast.
Sa kuuled Jumalat.
Jah, enamik asju, mida õpetan ja jutlustan, lähtuvad ülistusest.
Mõned on küsinud, kust mul see kõik pärineb? Kas istun ja mõtlen välja?
Vastus on ei. Ma ei pinguta midagi ise välja. Veedan aega üksinda,
pliiats ja paber kõrval, ülistan Issandat ilma eriootusteta,
avan lihtsalt südame.
Sul on ju ootus, kui pliiats-paber on kaasas. Soovid kuulda Jumalat?
Ma ei oota sõnumit. Soovin, et ta räägiks minuga kui Isa pojaga.
Millal asendusid monoloogid sinu ülistuses dialoogidega?
Kui olin väike, luges ema mulle Ülemlaulu. Teised lapsed kuulasid
“Kuldkiharakest ja kolme karu”, mina Ülemlaulu.
Seal oli lause "ta piilub läbi võrede". Miks peaksin õhtusel ajal
lugema midagi sellist?! Emal oli aga nii lähedane suhe Jumalaga.
Lugesin Ülemlaulu noore poisina ja sain sealt kaasa tundlikkuse ning
oskuse armastust väljendada.
Kas ülistus aitas ka siis, kui olid rahalistes raskustes?
Muidugi. Tema on ju meie Varustaja. Pean lihtsalt tunnistama, kes Ta on,
mitte anuma ega Talle oma teeneid Tema ees meelde tuletama.
Too näide.
Oli aeg, kus minul ja mu naisel olid rahamured. Mu naine on ka
ülistaja. Ülistasime Issandat, sest andmine on ülistuse osa.
Ülistades ja tänades saime ilmutuse, kes Ta on. See vabastas hirmust,
et midagi halba võib juhtuda. Vaid paar päeva hiljem tulid juba tšekid,
ka meile tundmatutelt inimestelt, ja meil oli rohkem kui küll.
Jumal tõi selle, kui panime Ta esikohale ja austasime Teda.
Panime Ta ülistades esikohale ja Ta andis meile kõik vajaliku.
Rääkisid mulle hindamatu saladuse ülistusest. Rakendan seda ka ise.
Soovin, et Kerry õpetaks ka seda, kuidas saab ülistus elustiil olla.
Jää meiega.
Naaseme varsti saatesse.
Üks uus inimene, juutide ja paganate ühendumine üheks uueks inimeseks.
Need kaks saavad Jeshuas üheks.
Kui juudid ja kristlased saavad Jeesuses Kristuses üheks,
kogeme Jumala liikumist, mida pole varem olnud.
Kui tahad kogeda Jumala Vaimu vägevat puudutust,
Jumala armastuse ja väe puudutust,
siis ava meie koduleht ja uuri rohkem ühest uuest inimesest.
Naaseme saatesse: "See on üleloomulik!"
Siin Sid Roth ja Kerry Kirkwood.
Mul on hea meel selle õpetuse üle, sest enamiku jaoks on ülistus vaid
pühapäeviti enne jutlust pool tundi laulmist.
Kerry, sa ei vaja ülistuseks isegi pille?
Ei. Olin Aafrikas, kus ei olnud ühtki pilli, aga Jumala ligiolu
täitis paiga avatud südamete ja Issanda tunnetuse ja ilmutuse kaudu.
Nii tuleb ülistus meis esile - oleme loodud selleks.
Jumala ülistamine on üleloomulikult loomulik.
Kas Jumala ülistajana on oluline olla sõnakuulelik?
Olin 17-18-aastaselt noortelaagris ja Püha Vaim õhutas mind tantsima.
Mul aga ei ole rütmitunnet.
Ka kaaslaste arvamus loeb noore mehe jaoks palju.
Jah, palju rahvast ümberringi. Mida nad võivad arvata?
Issand ütles: "Kui armastad mind ja tahad mind ülistada, anna kõik üle."
Käte tõstmine oli lihtne, aga nüüd pidin andma oma ihu Talle
elava ohvrina. Astusingi välja ja hakkasin tantsima.
Söandasin vaid ühe silma avada ja nägin, et ka teised mu ümber
hakkasid end tasapisi liigutama.
Jumala lähedus täitis selle paiga.
See õhtu oli täis prohveteerimist ja teenimist.
Stuudios on teistmoodi Jumala ligiolu kui tavaliselt.
Mida Jumal soovib teha?
Peame mõistma, et Issanda Vaim liigub meie kaudu, et surm ja elu
on keele võimuses, et oleme kui pillid, mille keeli sõrmitsedes
muusik teab, mis heli tekib - nii tuleb Püha Vaim ja puudutab meid.
Meie heli võib olla ülistus, kas keeltes või prohvetliku sõnana.
Ülistus on elustiil, mitte lemmiklaulude laulmine.
Meie aga mõtlemegi, et ülistuseks peame oma palvekambrist väljuma.
Pean Teda ülistama keeltes ja mõistusega. Või osalen koguduse
ülistuses. Sellega aga piirame ülistust?
Jah. Kui teed midagi siiralt, ütleb Jumal: "See on minu laps.
Ta on minu moodi." Sest sa austad ja ülistad Teda sellega.
Ülistus on peegeldus. Piibel ütleb, et Jeesus on Jumala täpne peegeldus,
mitte moonutatud. Ülistamine ei ole heade muusikute ja laulude kuulamine
pühapäeva hommikul.
Sageli on see lihtsalt hea meelelahutus, mitte ülistus.
Just. Kui see pole Jumala peegeldus, siis pole see ülistus.
Sõnakuulelikkus on ülistus. Jumala eriline ligiolu on stuudios ja Ta
soovib sinu kaudu rääkida. Oled selleks valmis?
Nevadas elav Angelica - sinu peal on ängistuse vaim. Sa arvad, et su
elul ei ole mõtet. Jumal võtab selle ängistuse sult ära ja näitab sulle,
kes Tema on. Kui koged Issanda mõju, siis hakka Teda tänama
selle eest, mida Ta sinu jaoks ja sinus teeb. Suur muutus tuleb.
Kas ülistus tugevdab abielusid? - Jah. - Too näide.
Kui ülistan koos oma naisega, siis see muudab midagi.
Kord nõustasin üht abielupaari, kes olid teineteise peale vihased.
Ma ei teadnud, mida teha. Üritasin neid rahustada ja lugesin neile
kirjakohti, aga nad ei kuulanud mind. Tõusin püsti ja ütlesin:
"Issand, ülistan ja tänan Sind abielulepingu eest. Sina oled abielu
autor. Vabastan lepingu võidmise selles ruumis."
Oma vanemate peale tige noormees, sõnakuulmatud lapsed, riidlev paar -
kõik nad rahunesid maha ja lahkmeelevaim kadus.
Rääkisin, et sain suurepärase ilmutuse. Kerry räägib sellest.
See räägib plaksutamisest.
Seda on sõjapidamises sageli näha. Ps 47: " Plaksutage käsi, kõik rahvad!
Hõisake Jumalale rõõmsa häälega!" Piiblist on näha, et vaenlase vastu
mindi plaksutamisega.
See oli nagu õrritamine.
Jah, nagu narrimine. Aga see näitas mõjujõudu. See ei olnud
rütmi löömiseks. See oli nagu Jumala kõne. Tema ütleb, et las käed
õpetavad sõrmi sõdima ja sõrmed käsi sõdima. Siin räägitakse sõjast.
Joosafat pani lauljad sõjaväe ette. Nad kiitsid ja tänasid Jumalat.
Sõdurid plaksutasid nende taga. Issand saatis varitsejad vaenalse
vastu välja.
Ütlesid, et ülistus on pulmapeol kohustuslik. Mis on pulmapidu ja
ja miks on seal ülistus kohustuslik?
Ühes tähendamissõnas tuli noormees pulma ilma pulmarõivata.
Kuningas ütles: Siduge tema jalad ja käed ning visake ta välja
pimedusse!” Igal kuninga külalisel pidi riiete peal olema pulmarüü.
Kuningal oli teatud tunnused, mis näitasid tema võimu ja seda,
kes ta on, tema identiteeti. Kui keegi ütles, et soovin tema hüvesid,
aga ei soovi tema identiteeti, siis oli otsus: "Visake ta välja!"
Saalomon ja Jes 61 räägivad ülistusrüüst, mille Ta annab kustuva vaimu asemel.
Me ei tule pulma kustuva vaimuga ja nurisedes selle üle,
mida Ta teinud ei ole. Tuleme ülistusrüüga, sest samastume
ilmutusega sellest, kes Tema on.
See meeldib mulle. Ma plaksutan, et saatanat õrritada. Selles on nii
palju väge, et inimeste ihud saavad terveks. Ängistus, depressioon
kaovad, isegi meie lähedased saavad päästetud,
isegi abielud muutuvad just nüüd. Ole valmis, sest imeline võidmine
levib, sest ma õrritan saatanat,
sest Jeesusel on kõik meelevald, aga temal mitte midagi.
Kellegi selg, kellegi kael on saanud just terveks terveks,
lülisammas on läinud täiesti paika. Kellegi kaelas oli valu.
Liiguta pead, oled terve. Jah, see oled just sina.
Kellegi kõrvad on avanenud, et kuulda Jumalat. Sa ütlesid:
"Jumal, tahan kuulda Su häält." Su kõrvad kuulevad seda nüüd.
Mida soovid lõpetuseks öelda?
Piibel ütleb: "Kel kõrvad on kuulda, see kuulgu, mida vaim ütleb"
Tema kohta, see kehtib ka sulle. Kui saad ilmutuse Temast,
kui pöörad nurisemise ülistuseks, näed, kuidas muutuvad olukorrad,
mida on peetud põlvkondlikeks needusteks. Tegelik põhjus on
tarkuse puudus, sest "mu rahvas hukkub tarkuse puudusel."
Ja saad ülistajana ilmutuse.
Kas teadsid, et ülistus on võti läbimurdeks, tervenemiseks ja
üleloomulikuks varustatuseks? Uuri Kerry Kirkwoodi ilmutust ülistusest.
Naaseme varsti saatesse.
Järgmise nädala saates:
Saatekülaline ainult ei õpeta aust, vaid ka näitab, kuidas
käia Jumala aus 24/7.
Nii hakkavad kõi Jumala tõotused su elus toimima.
Tõlge: Merle Ajaots